রাজ্যে দাপাদাপি বজ্রগর্ভ মেঘের , বৃষ্টি চলবে বুধবার পর্যন্ত - Kolkata24x7 | 10 Minute Madrasah
Home Bangla News 24 রাজ্যে দাপাদাপি বজ্রগর্ভ মেঘের , বৃষ্টি চলবে বুধবার পর্যন্ত – Kolkata24x7
স্টাফ রিপোর্টার , কলকাতা : বুধবার পর্যন্ত ঝড়বৃষ্টির সম্ভাবনা রয়েছে। এমনটাই জানাচ্ছে আলিপুর আবহাওয়া দফতর। পাশাপাশি বজ্রগর্ভ মেঘ তৈরির সম্ভাবনা রয়েছে রাজ্যে। যা জেলায় জেলায় বৃষ্টির আবহকে তরান্বিত করবে বলেই অভিমত আবহাওয়াবিদদের।
হাওয়া অফিসের সহ অধিকর্তা ডঃ সঞ্জীব বন্দ্যোপাধ্যায় বলেন , ‘দক্ষিণ আন্দামান সাগরে ও দক্ষিণ বঙ্গোপসাগরে একটি নিম্নচাপ তৈরি হয়েছে। এটি আগামী ২৪ ঘণ্টায় আরও বেশি ঘনীভূত হবে, পরিণত হবে গভীর নিম্নচাপে। পরবর্তী ৪৮ ঘণ্টায় এটি অতি গভীর নিম্নচাপে পরিণত হবে। এবং পড়ে সেটি ঘূর্ণাবর্তে পরিণত হবে। এর গতিপ্রকৃতির দিকে নজর রাখছেন আবহাওয়া বিজ্ঞানীরা। কারণ এই সম্ভাব্য ঘূর্ণাবর্ত খুব ধীরে ধীরে ঘনীভূত হচ্ছে। আবহাওয়াবিদরা জানাচ্ছেন , এর মূল প্রভাব পড়বে আন্দামান ও নিকোবর দ্বীপপুঞ্জেই। রাজ্যে এর পরোক্ষ প্রভাব পড়বে।’ একইসঙ্গে তিনি জানাচ্ছেন , ‘এই সিস্টেমের জেরে আন্দামান ও নিকোবরে বৃষ্টি হবে ৬ মে পর্যন্ত। তার প্রভাব সরাসরি এ রাজ্যের উপরে পড়ার সম্ভাবনা নেই। গভীর নিম্নচাপটি আরও কিছুটা শক্তি বাড়াবে এবং তা মায়ানমারের দিকে যাবে। উত্তরবঙ্গ ও দক্ষিণবঙ্গের জেলাগুলিতে যে বজ্রগর্ভ মেঘ সঞ্চার ও বৃষ্টিপাত হচ্ছে, তা চলবে। এই বজ্রগর্ভ মেঘে বুধবার পর্যন্ত যে কোনও সময়েই বৃষ্টি হতে পারে।’
এদিকে ঝড়-বৃষ্টির জেরে তাপমাত্রা খুব একটা বাড়েনি রাজ্যের জেলাগুলিতে। গড় সর্বনিম্ন তাপমাত্রা রয়েছে ২০ থেকে ২২ ডিগ্রি সেলসিয়াসের আশেপাশে, যা মে মাসের তুলনায় অনেকটাই অন্যরকম। সর্বোচ্চ তাপমাত্রাও বাড়তে পাড়ছে না বৃষ্টির জেরে। গড়ে ২৮-৩২ ডিগ্রি সেলসিয়াসের আশেপাশে থাকছে জেলাগুলির সর্বোচ্চ তাপমাত্রা।
দপদপ
বজরগরভ
বধবর
বষট
মঘর
Previous articleSouth Korea Says Troops Exchange Fire Along North Korean Border
Next articleBREAKING: জম্মু কাশ্মীরে এনকাউন্টার চলাকালীন শহিদ কর্নেল, মেজর সহ ৫ – Kolkata24x7
BREAKING: জম্মু কাশ্মীরে এনকাউন্টার চলাকালীন শহিদ কর্নেল, মেজর সহ ৫ - Kolkata24x7
জম্মু কাশ্মীর: জম্মু কাশ্মীরে এনকাউন্টার চলাকালীন শহিদ হলেন কর্নেল, মেজর সহ ৫ ভারতীয় সেনা। জম্মু কাশ্মীরের হাণ্ডিয়ারাতে চলছিল এই এনকাউন্টার।…
SEOUL, South Korea (AP) — South Korea says its troops have exchanged fire with North Korea along their tense land…